Riċetta ta' Wayne Cutajar / Crafted Foods Ingredjenti (Għal 8-10 persuni) Għall-bażi 28 (308g) gallettini Oreo 70g butir bla melħ Milli tal-ġewż tal-Indi 400ml ħalib tal-ġewż tal-Indi tal-bott (Jekk trid veġan) 200g frak tal-ġewż tal-Indi 3 mgħaref zokkor Għall-ganache ta' ċikkulata skura 80ml ħalib tal-ġewż tal-Indi tal-bott (Jekk trid veġan) 115g ċikkulata sewda (Jekk trid veġan) nofs mgħarfa butir mingħajr melħ (Jekk trid veġan) Għal wiċċ frak tal-ġewż tal-Indi Metodu Għalli 400ml ħalib tal-ġewż tal-Indi tal-bott u żid it-3 mgħaref zokkor. Ħawwad tajjeb u ħalli fuq nar bati sakemm il-ħalib jonqos bin-nofs u b'hekk ikollok ħalib magħqud tal-ġewż tal-Indi. Farrak il-gallettini Oreo f'mixer sakemm jiġu frak żgħar. Dewweb il-butir u żidu mal-frak tal-gallettini. Ippressa t-taħlita fil-qiegħ ta' landa tat-torti ta' 22ċ dijametru li jkollha l-qiegħ jinqala'. Saħħan it-80ml ħalib tal-ġewż tal-Indi tal-bott f'banju marija u meta jisħon żid iċ-ċikkulata. Ħalli ċ-ċikkulata fil-ħalib sħun u wara ħawwad sakemm iċ-ċikkulata ddub kollha. Żid il-butir u ħallat tajjeb sakemm il-ganache taċ-ċikkulata jkollu dehra tleqq. Żid il-frak tal-ġewż tal-Indi mal-ħalib magħqud tal-ġewż tal-Indi. Ħallat tajjeb u ferra t-taħlita fuq il-bażi tat-torta. Daħħal fil-friġġ għal 3-4 sigħat. Meta toħroġha mill-friġġ neħħi t-torta mil-landa u ferrex ftit fak tal-ġewż tal-Indi fil-wiċċ.